దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
భారత్ తర్వాత బంగ్లాదేశ్ బలమైన జట్టు..!
శ్రీలంక వేదికగా మార్చి 6 నుంచి జరగనున్న ముక్కోణపు టీ20 టోర్నీలో భారత్ తర్వాత బంగ్లాదేశ్ జట్టే బలమైందని భారత
TNN | Updated:
Feb 23, 2018, 04:38PM IST
శ్రీలంక వేదికగా మార్చి 6 నుంచి జరగనున్న ముక్కోణపు టీ20 టోర్నీలో భారత్ తర్వాత బంగ్లాదేశ్ జట్టే బలమైందని భారత మాజీ క్రికెటర్ సంజయ్ మంజ్రేకర్ అభిప్రాయపడ్డారు. ఈ టోర్నీలో ఆతిథ్య శ్రీలంకతో పాటు భారత్, బంగ్లాదేశ్ మాత్రమే పోటీపడనున్నాయి. ప్రస్తుతం దక్షిణాఫ్రికాలో ఉన్న టీమిండియా శనివారం రాత్రి చివరి టీ20 మ్యాచ్&zwnj;తో పర్యటనని ముగించనుంది. అనంతరం 9 రోజులు విశ్రాంతి తర్వాత ఈ ముక్కోణపు టీ20 సిరీస్ ఆడనుంది.
&lsquo;పసికూన ముద్రని చెరిపేసుకుంటున్న బంగ్లాదేశ్&zwnj;కి ఈ ముక్కోణపు టీ20 టోర్నీ మంచి అవకాశం. ఆ జట్టు ఇప్పుడిప్పుడే బలమైన జట్టుగా ఎదుగుతోంది. ప్రస్తుత శ్రీలంక జట్టుతో పోలిస్తే బంగ్లా మెరుగ్గా ఆడుతోంది. ఆ జట్టులో షకీబ్ అల్ హసన్, ముస్తాఫిజుర్ రెహ్మాన్ లాంటి వరల్డ్ క్లాస్ ఆటగాళ్లున్నారు. కాబట్టి.. టోర్నీలో భారత్ తర్వాత బలమైన జట్టు బంగ్లాదేశ్ మాత్రమే&rsquo; అని మంజ్రేకర్ వివరించారు. ఈ ముక్కోణపు టీ20 ముగిసిన తర్వాత.. ఏప్రిల్ 7 నుంచి ఐపీఎల్ 2018 సీజన్ ప్రారంభంకానుంది.